

**REPUBLIKA HRVATSKA**

**VARAŽDINSKA ŽUPANIJA**

**OSNOVNA ŠKOLA**

**IZIDORA POLJAKA VIŠNJICA**

KLASA: 112-02/19-01/8

URBROJ: 2186-144-11-19-15

Donja Višnjica, 27. rujna 2019.

Na temelju članka 7. Pravilnika o načinu i postupku zapošljavanja u OŠ Izidora Poljaka Višnjica, a vezano uz raspisani natječaj KLASA: 112-02/19-01/8, URBROJ: 2186-144-01-19-3 od 16. rujna 2019. godine za zasnivanje radnog odnosa na radnom mjestu UČITELJ/ICA GLAZBENE KULTURE na neodređeno nepuno radno vrijeme 9 sati tjedno, Povjerenstvo za procjenu i vrednovanje kandidata objavljuje

**SADRŽAJ I NAČIN TESTIRANJA I PRAVNE IZVORE ZA PRIPREMANJE KANDIDATA ZA TESTIRANJE**

**VRIJEME I MJESTO ODRŽAVANJA TESTIRANJA:**

Pismeno testiranje održati će se 2. listopada 2019. godine s početkom u 12:15 sati u učionici Hrvatskog jezika u OŠ Izidora Poljaka Višnjica.

Usmeno testiranje (intervju) održati će se 3.10.2019. godine s početkom u 11:30 u učionici IV. razreda u OŠ Izidora Poljaka Višnjica. Na usmeni dio pozvat će se kandidati nakon utvrđivanja rezultata pisanog dijela.

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u OŠ Izidora Poljaka Višnjica, obavit će se provjera znanja i sposobnosti kandidata.

Provjera se sastoji od dva dijela, pisane provjere (testiranja) i razgovora (intervjua) kandidata s Povjerenstvom.

Kandidati koji ispunjavaju formalne uvjete iz natječaja obvezni su pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati/tkinje dužni su sa sobom ponijeti osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/tkinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja, te čije prijave nisu pravodobne i potpune.

Po utvrđivanju identiteta kandidatima će biti podijeljena pitanja za pisano testiranje koje traje 45 minuta, te će odrediti zaporku pod kojom će se rješavati test, a koja se prije rješavanja samog testa, uz ime i prezime kandidata pohranjuje u zatvorenu omotnicu koju čuva Povjerenstvo do izrade rang liste kandidata. Nakon izrade rang liste, zaporka se povezuje s imenom i prezimenom kandidata. Pisani test sadrži ukupno 10 pitanja, a maksimalan broj bodova koji kandidati mogu ostvariti je 14 bodova. Uz svako pitanje iskazan je broj bodova. Test se piše isključivo kemijskom olovkom.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju u kojoj se odvija testiranje
* Razgovarati s ostalim kandidatima/tkinjama.

Ukoliko kandidat postupi suprutno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Povjerenstvo će provesti intervju i to samo s prvih tri kandidata koji ostvare najveći broj bodova na pismenom dijelu.

Kandidati će biti pozvani na intervju putem e-maila.

Povjerenstvo kroz intervju s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje se prijavio.

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te ju dostavlja ravnatelju škole. Na temelju dostavljene rang liste ravnatelj odlučuje kojeg će od tri najbolje rangirana kandidata predložiti Školskom odboru. Prije donošenja odluke o kandidatu, ravnatelj zadržava pravo pozvati kandidate na razgovor.

O rezultatima natječaja kandidati će biti obaviješteni sukladno članku 24 Pravilnika.

**SADRŽAJ VREDNOVANJA KANDIDATA (PRAVNI I DRUGI IZVORI ZA PRIPREMANJE KANDIDATA ZA TESTIRANJE) ZA RADNO MJESTO UČITELJA GLAZBENE KULTURE SU:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17 i 68/18)
2. Odluka o donošenju kurikuluma za Glazbenu kulturu (NN 7/2019.)
3. Metodički priručnici za Osnovnu školu (https://skolazazivot.hr/obrazovni-sadrzaji/metodicki-prirucnici/metodicki-prirucnici-za-osnovnu-skolu/)
4. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010, 82/2019.)
5. Pravilnik o kriterijima za izricanje pedagoških mjera (94/15 i 3/17.).
6. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava (NN 132/13)
7. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (24/15)
8. Pravilnik o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14. i 81/15.)
9. Glazbene sposobnosti u kontekstu utjecaja naslijeđa, okoline i pravodobnog otkrivanja (doc. dr. sc. Jasna Šulentić Begić *Umjetnička akademija u Osijeku)*

**Povjerenstvo za procjenu i vrednovanje kandidata**